ตลท.แนะรัฐบาลเร่งกระตุ้นบริโภคในปท.เน้นท่องเที่ยว-เพิ่มส่งออก
ตลท.แนะรัฐบาลเร่งกระตุ้นบริโภคในปท.เน้นท่องเที่ยว-เพิ่มส่งออก มองแนวโน้มของนักลงทุนต่างชาติในขณะนี้เป็นเม็ดเงินที่เข้ามาเก็งกำไรระยะสั้นและขายออกไป 
28 ก.ค. 2558

นายภากร ปีตธวัชชัย รองผู้จัดการหัวหน้าสายงานวางแผนกลยุทธ์องค์กรและการเงิน ตลาดหลักทรัพย์แห่งประเทศไทย (ตลท.) กล่าวว่า การที่รัฐบาลจะช่วยผลักดันเศรษฐกิจไทยให้มีการฟื้นตัวขึ้นกลับมานั้นควรกระตุ้นเศรษฐกิจในประเทศให้มีการเติบโตได้ดีขึ้นก่อน อย่างเช่น การกระตุ้นการบริโภคและการท่องเที่ยว ซึ่งมองว่าเป็นแนวทางที่ถูกต้องมากกว่าการเน้นกระตุ้นภาคส่งออก เนื่องจากขณะนี้ภาวะเศรษฐกิจในตลาดโลกยังไม่ฟื้นตัว เห็นได้จากตัวเลขการส่งออกล่าสุดในเดือน มิ.ย.ที่ออกมาติดลบ 7.8%
อย่างไรก็ตามจาก ปัจจัยลบที่เกิดขึ้นทั้งปัจจัยภายในและภายนอกประเทศส่งผลมาถึงตลาดหุ้นไทยในช่วงที่ผ่านมาให้ปรับตัวลงมาอย่างมาก รวมไปถึงตลาดหุ้นในภูมิภาคที่มีทิศทางเดียวกัน แนวโน้มของนักลงทุนต่างชาติในขณะนี้เป็นเม็ดเงินที่เข้ามาเก็งกำไรระยะสั้นและขายออกไป
ขณะที่เม็ดเงินลงทุนระยะยาวของนักลงทุนต่างชาติยังอยู่ระดับปกติที่ 32% ของมูลค่าหลักทรัพย์ตามราคาตลาดรวม(มาร์เก็ตแคป)ของตลาดหุ้นไทยที่ 13 ล้านล้านบาท